Ungureanu méltó utódja lett Luminiţa Dinunak, a visszavonuló kapuslegendát sikeresen tudta pótolni mind klubcsapatában, a Oltchim Vâlceában, mind pedig a válogatottban. A 2009-es világbajnokságon 41%-os védési hatékonysággal a legjobb kapusok közé tartozott, míg a 2014-es Európa-bajnokságon mutatott 40%-os teljesítményét csak Silje Solberg tudta felülmúlni. 2006-tól 2008-ig a Dunaferr NK játékosa volt, majd Kaproncára szerződött. 2009-től újra Romániában kézilabdázik. A válogatottságot a 2016-os Európa-bajnokság után lemondta.